บีบีซี ไพรม์

บีบีซี ไพรม์ () เป็นช่องโทรทัศน์บันเทิงทั่วไปของบีบีซีในยุโรป ตะวันออกกลาง แอฟริกา เอเชียใต้ และเอเชียแปซิฟิกที่ออกอากาศในวันที่ 30 มกราคม ค.ศ. 1995 จนกระทั่ง 11 พฤษจิกายน ค.ศ. 2009 เมื่อถูกแทนที่ด้วย BBC Entertainment

เครือข่ายนี้เป็นผลจากการแยกตัวของบีบีซี เวิลด์เซอร์วิสเทเลวิชัน ก่อให้เกิดช่องนี้และบีบีซี เวิลด์ (ปัจจุบันรู้จักกันในชื่อ บีบีซี นิวส์)

 ประวัติ 
ช่องรายการนี้ออกอากาศครั้งแรกในเดือนมกราคม ค.ศ. 1995 และเริ่มออกอากาศในแอฟริกาในเดือนมีนาคม ค.ศ. 1999 ซึ่งได้รับเงินทุนจากผู้ให้บริการโทรทัศน์แบบบอกรับเป็นสมาชิกในพื้นที่ โดยสามารถรับชมได้โดยสมัครเพียงแค่ช่องเดียว หรือเป็นแพ็คเกจรวมกับช่องอื่นด้วยก็ได้ ในบางพื้นที่ ช่องรายการนี้อาจมีการโฆษณา แต่ไม่อนุญาตให้โฆษณาในสหราชอาณาจักร เนื่องมาจากข้อตกลงของ BBC ที่กล่าวว่า บริการภายในประเทศ ไม่สามารถออกอากาศโฆษณาได้

ช่องรายการนี้ออกอากาศรายการประเภทดราม่า, เบาสมอง และรายการเกี่ยวกับการดำเนินชีวิตผ่านทางดาวเทียมและเคเบิล ในอดีต ช่องรายการนี้ได้แบ่งเวลาให้รายการในช่วง BBC Learning ได้ออกอากาศหกชั่วโมงต่อวัน ซึ่งต่อมาได้ถูกยกเลิกในเดือนสิงหาคม ค.ศ. 2006 เนื่องจากต้องการปรับปรุงช่องรายการ และขยายฐานผู้ชม .

เมื่อได้ออกอากาศครั้งแรก BBC Prime ยังออกอากาศรายการจากบริษัทเก่าของ ITV หรือ Thames Television ซึ่งเป็นการร่วมมือกันกับ BBC Worldwide แต่ภายหลัง การร่วมมือกันได้สิ้นสุดลง และรายการอย่าง The Bill ก็ไม่สามารถออกอากาศอีกได้

รูปแบบเอเชียของช่องรายการนี้ได้เปิดตัววันที่ 1 ธันวาคม ค.ศ. 2004 ซึ่งมีผังรายการที่แตกต่างมาก เนื่องจากมีเขตเวลาและวัฒนธรรมที่แตกต่างกัน รวมถึงการบรรยายใต้ภาพในพื้นที่ท้องถิ่น เช่น ภาษาจีน ไทย และเกาหลี BBC Prime ในเอเชียสามารถรับชมได้ในฮ่องกง (ผ่านทาง Now TV ช่อง 529) ในประเทศไทย (ผ่านทางทรูวิชั่นส์ ช่อง 149) ในสิงคโปร์ (ผ่านทาง StarHub ช่อง 76) และในเกาหลีใต้ (ผ่านทาง Skylife ช่อง 334) ในวันที่ 6 ตุลาคม ค.ศ. 2006 ช่องนี้ถูกแทนที่โดย BBC Entertainment

BBC Japan ซึ่งเป็นช่องที่ออกอากาศรายการคล้ายๆ กันนั้น ได้เปิดตัวในประเทศญี่ปุ่น วันที่ 1 ธันวาคม ค.ศ. 2004 แต่ได้หยุดการออกอากาศในวันที่ 30 เมษายน ค.ศ. 2006 เนื่องจากปัญาหาเกี่ยวกับบริษัทผู้ออกอากาศในพื้นที่

 แทนที่ช่อง 

ในเดือนกันยายน ค.ศ. 2006 มีการประกาศว่าบีบีซี ไพรม์จะเริ่มหยุดการออกอากาศ และแทนที่ด้วย BBC Entertainment ซึ่งเป็นหนึ่งในช่องนานาชาติช่องใหม่ที่ถูกวางแผนโดยบีบีซี เวิลด์ไวด์

กระบวนการนี้เริ่มต้นที่บริการฝั่งเอเชียที่เปลี่ยนในวันที่ 6 ตุลาคม ค.ศ. 2006 ตามมาด้วยบริการในแอฟริกาใต้ในวันที่ 1 กันยายน ค.ศ. 2008 ท้ายที่สุด บีบีซี ไพรม์ถูกแทนที่ด้วย BBC Entertainment โดยสมบูรณ์ในวันที่ 11 พฤศจิกายน ค.ศ. 2009

อ้างอิง

 แหล่งข้อมูลอื่น 
 BBC Prime Ident Compilation
 BBC Prime at TVARK

หมวดหมู่:ช่องโทรทัศน์นานาชาติของบีบีซี
หมวดหมู่:สถานีโทรทัศน์ที่ปิดบริการ